Mustavatsamolli

Mustavatsamolli (Limia melanogaster) on hammaskarppeihin kuuluva kala. Koiras kasvaa noin 4 cm, naaras noin 5 cm pitkäksi. Mustavatsamolli elää Jamaikalla ja Haitilla purovesissä lähellä pintaa. Se syö matoja, hyönteisiä, äyriäisiä ja kasviravintoa.

Mustavatsamolleja on toisinaan myynnissä akvaariokaloina. Niitä pidetään akvaariossa, joissa on runsaasti kasveja. Ne ovat rauhallisia ja ne sopivat myös seura-akvaarioihin muiden pienikokoisten, kovaa vettä sietävien kalojen kanssa.

Lähteet 

Akvaariokalat
Hammaskarpit